Žiarové striekanie kovov

Žiarové striekanie kovov (iné názvy striekanie kovov, metalizovanie, metalizácia, šopovanie, pokovovanie striekaním, nepresne termické striekanie kovov) je spôsob mechanického pokovovania, pri ktorom sa jemné čiastočky roztaveného kovu prostredníctvom šopovacej pištole vrhajú na povrch pokovovaného predmetu. Čiastočky sa na povrchu uchytia a vytvoria súvislú vrstvu. Hrúbka vrstvy môže byť podľa potreby rôzna.

Striekanie kovov sa používa:
ako spôsob povrchovej úpravy predmetov
ako spôsob opravy pri chybných odliatkoch, alebo opotrebovaných súčiastkach.

 Technológia 
 Striekajú sa kovy a ich zliatiny s teplotu tavenia do 600 °C.
 Povrch predmetu musí byť čistý, odmastený, suchý a drsný.
 Vyššia teplota a jemnejšie čiastočky striekaného kovu zlepšujú priľnavosť vrstvy.
 Rozlišujú sa 3 druhy striekania:
 striekanie kovov a zliatin z drôtu
 striekanie kovov a zliatin z prášku
 striekanie roztaveného kovu alebo zliatiny.
 Na striekanie sú vhodné tieto kovy: zinok, hliník, olovo, cín, kadmium a meď.

 Zdroje 
 Hluchý M. a kol.: Technológia. Alfa Bratislava, 1977.

Kategória:Povrchové úpravy kovov a zliatin